open-index/open-wikipedia-markdown huggingface dataset:
Upita Agustine

**Prof. Dr. Ir. Raudha Thaib, M.P.** banamo langkok **Puti Reno Raudhatul Jannah Thaib** atau takana jo namo penanyo **Upita Agustine**, (lahia di Pagaruyuang, Tanah Data pado 31 Agustus 1947; umua 71 tahun) marupoan sastrawati, budayawati, jo akademisi asa Indonesia sarato ahli warih Karajaan Pagaruyuang. Baliau marupoan bini dari sastrawan Wisran Hadi. Saat iko manjadi  Katua Umum Bundo Kanduang Sumatra  Barat sasuai jo hasia Mubes LKAAM pado bulan Juni 2010.
## Kahidupan
Upita Agustine lahia dari pasangan Muhammad Thaib Datuak Pangulu Basa jo Puti Reno Disma Nan Dipatuankan Gadih Gadang. Inyo mulai manulih kutiko basakolah di Fakultas Pertanian Universitas Andalas, Padang. Dek banyak panulih manggunoan namo pena, mako inyo pun mangunoan namo pena: Upita Agustine. Namo iko diambiak dari Upik Tando jo Bulan Agustus nan marupuan bulan kalahirannyo.

Sabagai saurang panulih puisi, Upita tagolong cukuik produktif. Puisi-puisinyo nan dipublikasikan antaro lain: *Bianglala* (1973), *Dua Warna* (1975; basamo Hamid Jabbar), *Terlupa dari Mimpi* (1980), *Sunting* (1995; basamo Yvonne de Fretes), antologi *Laut Biru Langit Biru* (1977), *Tonggak 3* (1987), dan *Ungu: Antologi Puisi Wanita Penyair Indonesia*.

Kini Upita maaja jo manaliti pado program studi Agroteknologi, Jurusan Budidaya Pertanian, Universitas Andalas, Padang. Pado taun 2010, inyo dikukuahan sabagai guru basa Fakultas Universtias Andalas, jo manjadi satu-satunyo guru basa di fakultas tasabuik.

## Rujuakan
Kasultanan Malaka

**Kasultanan Melaka** adolah ciek karajaan Malayu nan daulu pernah ado, nan bapusek di wilayah Malaka nan kini tamasuak nagara Malaysia, sarato sabagian wilayah Sumatra di Indonesia. Manuruik sajarahnyo, karajaan iko ditagakan dek Paramesywara taun 1402, kudian mancapai puncak kajayaan pado abaik ka-15 jo manguasai jalua palayaran Selat Malaka. Karajaan Malaka runtuah dek karano ditakluakkan Portugih taun 1511, kajadian tu manjadi pintu masuaknyo kolonialisasi Eropa di kawasan Nusantara.

## Rujuakan
Palabuahan Muaro

**Palabuahan Muaro** (bahaso Indonesia: *Pelabuhan Muara*) marupokan palabuahan paliang tuo di Kota Padang, provinsi Sumatra Barat, Indonesia. Palabuahan ko bafungsi sabagai pintu masuak antapulau utamonyo manuju ka atau dari kabupaten Kapulauan Mentawai, pulau Sikuai dan sakitarnyo. Palabuahan Muaro marupokan bagian dari kawasan cagar budayo Kota Tuo Padang.

## Sijarah
Palabuahan Muaro alah mulai digunokan sajak abaik ka-17, sairiang jo tibonyo banso Balando ka kota Padang, dari sailiran aliran sungai nan banamo Batang Arau pado palabuahan Muaro ko, sampai kini masih banyak dijumpoi bangunan-bangunan paninggalan zaman kolonial Balando.

## Pautan lua
* Situs web rasmi Kota Padang
Vulkanologi

**Vulkanologi** marupoan studi tantang gunuang api, lava, magma, jo fenomena geologi nan bahubungan. Saurang ahli vulkanologi adolah urang nan malakuan studi pado bidang iko. Istilah *vulkanologi* barasa dari Bahaso Latin *[[Vulcan]]*, dewa api Romawi.

Para ahli vulkanologi acok mangunjungi gunuang api, tarutamo nan masih aktif, untuak mangamati letusan gunuang api, mangumpuan produk letusan tamasuak contoh tephra (sarupo abu, *ash* atau batu apuang, *pumice*), batuan, jo lava. Tujuan utamo dari panyalidikan adolah pakiroan letusan; kini ko alun ado caro nan akuraik untuak malakuan hal iko, tapi mampakiroan letusan, sarupo halnyo mampakiroan gampo bumi, dapek manyalamaikan banyak jiwa. Saurang ahli vulkanologi mampalajari pambantukan gunuang api dan letusannyo saaik iko sarato sijarah letusannyo.

## Pranala luar
*  Situs resmi Pusat Vulkanologi dan Mitigasi Bencana Geologi Kementerian ESDM Republik Indonesia 
*  European Volcanological Society
Hidrologi

**Hidrologi** (barasa dari Bahaso Yunani: Yδρoλoγια, Yδωρ+Λoγos, *Hydrologia*, "ilimu aia") adolah cabang ilimu Geografi nan mampalajari pagerakan, distribusi, jo kualitas aia di saluruah Bumi, tamasuak siklus hidrologi sarato sumber daya aia. Urang nan ahli dalam bidang hidrologi disabuik hidrolog, bakarajo dalam bidang ilimu bumi jo ilmu lingkungan, sarato teknik sipil dan teknik lingkungan.

Kajian ilmu hidrologi maliputi hidrometeorologi (aia nan barado di udaro dan baujuik gas), potamologi (aliran pamukoan), limnologi (aia pamukoan nan relatif tanang sarupo danau; waduk) geohidrologi (aia tanah), jo kriologi (aia nan baujuik padek sarupo es dan salju) sarato kualitas aia.
Panalitian Hidrologi punyo kagunoan labiah lanjuik untuak teknik lingkungan, kabijakan lingkungan, sarato parencanaan. Hidrologi mampalajari pulo parilaku hujan tarutamo maliputi periode ulang curah hujan karano bakaitan jo pahituangan banjir sarato rancano untuak satiok bangunan teknik sipil antaro lain bendung, bendungan jo jambatan.

## Lihat pula

* Hidrografi
Bustamam

**Bustamam** () adolah pangusaho asa Indonesia. Inyo marupoan pandiri sakaligus pamilik jaringan Restoran Sederhana.

## Kahidupan
Sangkek ketek, Bustaman hiduik bangsek. Bamacam-macam karajo alah inyo jalani, dari manjua pisang goreng inggo sabagai kenek. Sasudah cukuik umua, inyo pai marantau ka Jakarta. Di sinan, inyo mangawali kariernya sabagai padagang asongan. Pado taun 1972, Bustamam mambukak Warung Makan Padang di kawasan Bendungan Hilir, Jakarta.

Dalam mangelola restoran, Bustamam manyasuaian resep masakannyo jo lidah urang kebanyakan. Dek itu, inyo mangurangan raso padeh dalam masakannyo. Inyo punyo hidangan khusus, yakni ayam pop nan alah tanamo. Pado taun 1997, Bustamam mamatenkan merek dagang "Sederhana" ka Direktorat Jenderal Hak ateh Kekayaan Intelektual, jo mewaralabakan merek nan tun. Sajak itu, usahonya taruih bakambang.

Bustamam pernah basangketo jo Djamilus Djamil, salah saurang dunsanaknyo nan manggunoan merek dagang "Sederhana" pulo pado restoran nan dikelolanyo. Namun, akhianya mareka  berdamai. Djamilus diwajibkan untuak manambahan merek dagangnyo manjadi "Sederhana Bintaro". Untauk malindungi merek Sederhana, Bustamam mambuek perusahaan babadan hukum pado taun 2009 nan diagiah namo PT Sederhana Citra Mandiri. Kiki iko, ado labiah dari 100 restoran miliknyo tasebar di babagai kota di Indonesia jo Malaysia. Di dalam negeri, Restoran Sederhana alah mambuko outletnya di setiok provinsi, kacuali Provinsi Papua.

## Catatan kaki

## Pranala luar

*  Tukang Cuci  Piriang Itu Kini Jadi Bos Rumah Makan www.suaramerdeka.com
Lado kutu

**Lado kutu** atau () adolah buah jo tumbuahan anggota genus *[[Capsicum]]*. Salain di Indonesia, inyo tumbuah jo populer sabagai langkok-langkok di nagaro-nagaro Asia Tenggara lainnyo. Di Malaysia jo Singapura, inyo dinamoan *cili padi*, di Filipina *siling labuyo*, samantaro di Thailand *phrik khi nu*. Di Kerala, India, ado masakan tradisional nan manggunoan lado kutu jo dinamoan *kanthari mulagu*. Dalam bahaso Inggris, inyo dikenal jo namo *Thai pepper* atau *bird's eye chili pepper*.

Buah lado kuto barubah warnonya dari hijau manjadi sirah pas alah matang.  Walaupun ukurannyo labiah katiak daripado varietas lado lainnyo, inyo dianggap cukuik padeh dek kapadehannyo mancapai 50.000-100.000 pado skala Scoville. Lado kutu biaso dijua di pasa-pasa basamo jo varitas lado lainnyo.

Ado peribahasa Indonesia "ketek-ketek cabai rawit" (Malaysia: *kecil-kecil cili padi*), nan aratinyo ketek-ketek tatapi bagak. Hama nan manyerang antaro lain *Bactrocera papayae* dan *Bactrocera carambolae*.

## Manfaat
Manfaat untuak kasihatan:
# Maningkekan sirkulasi darah
# Mambantu nyeri otot
# Mambantu detoksifikasi

## Caliak pulo
* Langkok-langkok

## Catatan kaki

*
Urang Cino

**Urang Cino** atau **Tionghoa** (ijoan Hokkien dari kato ) atau **Huaren** (华人) adolah sebutan di Indonesia untuak urang-urang dari suku atau banso Cino. Kato *Tionghoa* ko dalam bahaso Indonesia acok dipakai untuak manggantian kato "Cina" nan mampunyoi konotasi negatif. Kato ko juo dapek marujuak kapado urang-urang Cino nan tingga di lua Republik Rakyaik Cino, co di Indonesia (Cino Indonesia), Malaysia (Cino Malaysia), Singapura, Hong Kong, Taiwan, Amerika Serikat, dsb.. Dek itu, dalam bahaso Indonesia, istilah urang Tionghoa jo urang Tiongkok mampunyoi pabedaan makna; nan partamo marujuak pado etnis atau suku bangso, nan kaduo marujuak pado kawarganagaraan Republik Rakyaik Cino. Urang-urang Cino nan pai marantau umumnyo disabuik sabagai urang Cino parantauan (*Hoakiao*).

Di Cino surang, konsep sarupo takana jo namo **Huaxia** () nan marujuak pado konsep bangso sarato paradaban Cino, nan basumber dari kasadaran banso Han (kalompok etnis mayoritas di Cino Daratan, nan barasa dari Dinasti Han) jo niniak muyangnyo, nan sacaro kolektif disabuik sabagai *Huaxia*. Sadang istilah **Zhonghua** surang dipakai sacaro rasmi dalam namo nagara, baiak pado wakatu sabalun Parang Dunia II (Republik Cino - *Zhonghua minguo*) maupun sasudah Parang Saudara Cino (Republik Rakyaik Cino - *Zhonghua remin gongheguo*)

## Rujuakan
Moskow

**Moskow** atau **Moskwa** (, *Moskva*) adolah ibu kota Rusia jo pusek politik, ekonomi, budaya, sarato sains utamo sakali di nagara tu. Moskow adolah kota bapanduduak tabanyak di Rusia jo Eropa sarato manjadi kawasan urban paliang gadang ka-6 di dunia. Manuruik sensus taun 2010, Moskow bapanduduak sabanyak 11,5 juta jiwa. Samanjak wilayah kota ko dipalaweh ka arah barat daya ka kawasan Oblast Moskow, wilayahnyo batambah laweh 2,5 kali lipek, dari 1.000&nbsp;km2 manjadi 2.500&nbsp;km2, jo tambahan panduduak labiah dari 230.000 urang. Manuruik Forbes, pado taun 2011, Moskow marupokan kota nan paliang banyak diuni dek urang-urang paliang kayo di dunia.

Kota ko partamo kali disabuik kabaradoannyo pado taun 1147. Sabalunnyo, Moskow juo panah manjadi ibu kota Katsaran Rusia inggo dipindahan dek Pyotr nan Aguang pado maso Kakaisaran Rusia ka Sankt-Peterburg, sabuah kota baru nan dibangun di pasisia Lauik Baltik nan dirabuik dari Swedia sasudah kalah parang malawan Rusia. Pasca-Revolusi Oktober, dek prakarsa Vladimir Lenin, Moskow baliak manjadi ibu kota Rusia jo Uni Soviet sakali sajak 1922–1991.

Kota Moskow sabagai kota tagadang dan tadingin di wilayah paliang utara dunia. Kota ko dilayani dek jaringan transportasi nan taseba di saluruah panjuru kota, tamasuak di dalamnyo ampek labuahan udaro internasional, sambilan stasiun kareta api, jo sistem kareta api bawah tanah nan jumlah panompangnyo anyo kalah dari Tokyo jo Seoul. Sistem kareta api bawah tanahnyo ko juo marupokan salah satu markah tanah kota ko salain Kremlin jo Katedral Santo Basil dek arsitektur 194 stasiunnyo nan baragam. Moskow jadi salah satu kota tamaha di dunia. Kota ko jadi pusek tujuan wisata di Rusia jo kota paliang banyak palancong di banua Eropa.

## Rujuakan
Siberia

**Siberia** (bahaso Rusia: Сиби́рь) adolah wilayah laweh nan talatak di Rusia dan sabalah utara Kazakhstan. Inyo malingkuangi ampiang saluruah wilayah Asia Utara. Wilayah Siberia mamanjang ka timur dari Pagunuangan Ural inggo Lautan Pasifik dan ka selatan dari Lautan Arktik ka pabukitan Kazakhstan bagian utara tangah sarato babatehan jo Mongolia jo Cino. Siberia ado dalam wilayah Rusia kacuali di daerah ujuang barat daya, dan manglingkuangi 75% wilayah 75.

## Sub-divisi administratif
Sacaro geografis, Siberia tadiri dari babarapo Subyek Federal Rusia, antaro lain: Distrik Federal Ural, Distrik Federal Siberia, jo Republik Sakha (bagian dari Distrik Federal Timur Jauah). Dari sisi sijarah, saluruah kawasan Timur Jauah Rusia adolah bagian dari Siberia.

## Demografi
Kapadatan panduduak Siberia anyo 3 jiwa per km². Mayoritas panduduak Siberia baetnik Rusia jo blasteran Ukraina. Etnik grup lainnyo adolah Evenk, Chukchis, Koryak, jo Yukaghir.

Sakitar 70% panduduak Siberia tingga di apartemen ketek di pakotaan. Kota tagadang di Siberia adolah Novosibirsk jo populasi 1,5 juta jiwa. Suhu udaro tarandahnyo nan -71,2&nbsp;°C, salah satu kota Siberia, Oymyakon, bagala kota tadingin di Bumi.

## Daftar pustaka
* Alan Wood (ed.), *The History of Siberia: From Russian Conquest to Revolution* (London, Routledge, 1991).
* Steven G. Marks, *Road to Power: The Trans-Siberian Railroad and the Colonization of Asian Russia, 1850-1917* (London, I.B. Tauris, 1991).
* James Forsyth, *A History of the Peoples of Siberia: Russia's North Asian Colony, 1581-1990* (Cambridge, Cambridge University Press, 1994).
* Nicholas B. Breyfogle, Abby Schrader and Willard Sunderland (eds), *Peopling the Russian Periphery: Borderland Colonization in Eurasian history* (London, Routledge, 2007).
* Igor V. Naumov, *The History of Siberia*. Edited by David Collins (London, Routledge, 2009) (Routledge Studies in the History of Russia and Eastern Europe).

## Pautan lua

* 
* 
* 
* Novosibirsk: the center of Siberia
Mongolia

**Mongolia** (bahaso Mongol: Монгол Улс) adolah sabuah nagara nan takuruang daratan di Asia Timur; babatehan jo Rusia di sabalah utara, jo Republik Rakyaik Cino di selatan. Mongolia marupokan pusek Kakaisaran Mongol pado abaik ka-13 tapi dikuasoi dek Dinasti Qing sajak akhia abaik ka-17 inggo sabuah pamarintah mardeka dibantuak jo bantuan Uni Soviet pado 1921. Akan tetapi, kamardekaan Mongolia indak diakui Cino sampai taun 1949. Salapeh Kumunih manguasoi Cino daratan, Cino akhianyo maakui kamardekaan Mongolia. Sasudah karuntuahan Uni Soviet, Mongolia maanuik aliran demokrasi. Jo laweh wilayah nan sabandiang jo Alaska sabagian gadang wilayah Mongolia mampunyoi tanah nan kariang kabanyakan wilayah barupo padang rumpuik jo pagunuangan di bagian barat jo utara sarato Gurun Gobi di selatan. Mayoritas panduduaknyo baetnis Mongol nan maanuik agamo Buddha Tibet jo iduik nomad. Ibu kota nagaranyo iolah Ulaanbaatar.

## Pautan lua

*  Situs rasmi pamarintah Mongolia
*  Situs rasmi pariwisata Mongolia 
*  Mongoluls.Net
*  Mongolia Development Gateway
Hukum Arab Saudi

**Hukum Arab Saudi** basandi pado syariah nan tadiri dari Alquran jo Sunnah. Ijmak (konsensus) jo kias (panggunoan analogi) nan dikambangan dek para ulama sasudah kamatian Nabi Muhammad turuik manjadi sumber hukum. Putusan hakim di Arab Saudi sangek dipengaruhi dek tulisan-tulisan dari mazhab Hanbali.

Arab Saudi marupoan satu-satunyo negara di dunia nan manjadian Alquran jo Sunnah sabagai konstitusi-nyo. Bahkan undang-undang dasar di Arab Saudi indak disabuik sabagai "hukum dasar", tatapi hanyo sabagai "Sistem Pamarintahan Dasar". Dari sistem mode iko, hukum syariah ditetapkan tanpa paralu dikodifikasi terlebih daulu.

Di lua hukum syariah, maklumat karajaan (*nizam*) dapek pulo dikaluaan, tetapi maklumat iko labiah dianggap sabagai regulasi jo bukan hukum, jo regulasi tasabuik harus tatap sajalan jo syariah.

## Referensi
Ayam burgo

**Ayam burgo** adolah ras ayam kampuang Indonesia nan tasebar di Pulau Sumatra, khususnyo di Bengkulu. Ayam iko dibiakkan sabagai ayam paliharaan jo ayam hias.

## Sejarah
Ayam burgo marupoan hasil parsilangan antaro ayam hutan merah jantan jo ayam kampuang batino. Kabaradaannyo tasebar di Sumatra, tarutamo di Bengkulu. Ayam iko banyak basarobok di Kabupaten Rejang Lebong, Kabupaten Bengkulu Utara, Kabupaten Kepahiang, Kabupaten Bengkulu Selatan, jo Kabupaten Bengkulu Tengah. Sabagai ayam hasil parsilangan, pasebaran ayam burgo tagantuang dari kabaradaan ayam hutan sirah. Namun, populasi ayam burgo dilaporan masuak dalam kategori tarancam basamo samakin bakurangnyo jumlah ayam hutan sirah.

Badasarkan wilayah geografi asanyo, ayam burgo kamungkinan diduga mampunyo hubuangan dunsanak nan dakek jo ayam asli Indonesia lain nan barasa dari Pulau Sumatra takah ayam sumatra, ayam leher gundul, ayam walik, sarato ayam kukuak balenggek.

## Karakteristik
Sacaro khusus, ciri-ciri ayam iko ditandoi jo kabaradaan cuping talingo laba bawarna putiah babantuak lingkaran. Cuping pado jantan diameternyo labiah gadang bila dibandiangan jo cuping nan batino. Kabaradoan cuping bawarna putiah manjadi panando kaaslian dari ayam burgo. Kok cuping talingonyo idnak lai bawarna putih, tatapi bantuak tubuahnya masih mirip jo ayam burgo, mako disabuik ayam rejang.

Postur tubuh ayam iko labiah ketek dibandiangan jo ayam kampung pado umumnyo, tatapi labiah gadang dibandiangan ayam hutan sirah. Warna bulu ayam burgo jantan didominasi dek warna sirah kaamehan jo hijau galok, sadangkan warna bulu ayam burgo batino didominasi warna kuniang kacokelatan jo ekor kaitaman. Ayam burgo jantan mampunyoi tipe jengger tunggal bagerigi limo nan lebar, tagak, jo bajumlah duo pado sisi kiri jo kanan. Adapun ayam burgo batino hanyo mampunyoi jengger ketek jo tipis. Selain parbedaan jengger, ayam burgo batino indak mampunyoi taji.

Batino burgo mampu mahasilkan 30 butir telur baukuran ketek dalam tempo 60 hari. Namun, untuak maasilkan ayam burgo, dibutuahan jaso "tukang pikat" nan bertugas manangkok ayam hutan sirah di hutan. Ayam hutan liar sifatnyo sangaik agresif, sarato akan malarian diri kok basarobok jo manusia.

## Ayam hias
Ayam burgo banyak dipaliharo sabagai ayam hias dek mampunyoi tampilan bulu memikat jo suara kokok nan merdu. Nilai jualnyo jauah labiah tinggi dibandiangan jo harago jua ayam buras lainnyo. Di barbagai ajang kontes, harga ayam burgo jantan nan saring mamanangan babarapo parlombaan mancapai labiah dari Rp2,5 juta. Tingginyo nilai jua ayam burgo jantan maagiah paluang masyarakaik untuak malakuan usaho ayam burgo hias. Paluang nan tun manyebabkan paningkekan minaik masyarakaik penggemar ayam hias untuak mamaliharo ayam burgo jantan.

Pamarintah Bengkulu barancano mamonetisasi ayam burgo untuak tujuan pariwisata, takah manjadiannyo suvenir.

## Referensi
Sinar tampak

**Spektrum kasat mata** (bahaso Inggrish:***Visible spectrum***) adolah bagian dari spektrum galombang elektromagnetik nan tapeknyo marupoan bagian dari spektrum optik; mato normal manusia akan dapek mandeteksi panjang galombang dari 400 sampai 700 nm, walaupun babarapo urang dapek manarimo panjang galombang dari 380 sampai 780&nbsp;nm (atau dalam frekuensi 790-400 terahertz). Mato nan alah baradaptasi jo cahayo biasonyo mampunyoi sensitivitas maksimum di sakitar 555&nbsp;nm, di wilayah hijau dari spektrum optik. Warna pancampuran sarupo pink atau ungu, indak dapek dalam spektrum iko karano warna-warna tasabuik hanyo akan didapekan jo mancampuran babarapo panjang galombang.

Panjang galombang nan kasat mato didefinisian dek jangkauan spektral jendela optik, wilayah spektrum elektromagnetik nan malewati Atmosfer Bumi hampia tanpa mangalami pangurangan intensitas atau saketek bana (meskipun cahayo biru dipancaran labiah banyak dari cahayo sirah , salah satu alasan manggapai langit bawarna biru). Radiasi elektromagnetik di lua jangkauan panjang galombang optik, atau jendela transmisi lainnyo, hampia saluruahnyo diserap dek atmosfer. Dikataoan jendela optik karano manusia indak dapek manjangkau wilayah di lua spektrum optik. Inframerah talatak saketek di lua jendela optik, tapi indak dapek dicaliak dek mato manusia.

Banyak spesies nan dapek mancaliak panjang galombang di lua jendela optik. Labah jo saranggo lainnyo dapek mancaliak cahayo ultraviolet, nan mamnolongnyo mancari nektar di bungo. Spesies tanaman bagantuang pado panyerbukan nan dilakuan dek saranggo sahinggo nan bakontribusi gadang padoa kaberhasilan reproduksi adolah kaberadaan cahayo ultraviolet, bukan warna nan bungo caliakan ka manusia. Burung dapek pulo mancaliak ultraviolet (300-400&nbsp;nm).

## Warna-warna di dalam spektrum

 Walaupun spektrum optik adolah spektrum nan kontinu sahinggo indak ado bateh nan jaleh antaro ciek warna jo warna lainnyo, tabel barikuik maagiahan bateh kiro-kiro untuak warna-warna spektrum:

## Lihat pula

* Frekuensi
* Panjang galombang
* Rumus Rydberg
* Tetrakromatik
* Trikromatik

## Rujuakan
Gusmiati Suid

**Gusmiati Suid** () marupoan panata tari (koreografer). Baliau dipandang sabagai maestro tari di dunia seni tari kontemporer Indonesia.

## Riwayat
Dek indak pueh jo tarian Minangkabau sabalunnyo, nan dianggok gamulai bana jo baku, sarupo garak tari payuang, tari piriang, tari galombang jo lainnyo, inyo mulai mambuek tari Rantak, nan maadopsi garakan dari silek nan ado di Minangkabau. Hampia sado tari karyanyo kalua dari khas Tari Minangkabau. Mako co itu, Gusmiati dianggok sabagai pambarontak di dunia seni tari bagi masyarakai seni Minangkabau.

Inyo alan malahian babarapo karya seni tari tanamo, diantaronyo tari *Kabar Burung*, *Api Dalam Sekam* dan tari *Rantak* pado taun 1976. Sapanjang sapak tajangno di dunia tari, Gusmiati alah mambuek labiah dari 30 karya seni tari pementasan. Gusmiati ko mamimpin sanggar tari *Gumarang Sakti*. Baduo anaknyo, Boy G. Sakti, alah mambuek banyak karya seni tari bataraf nasional jo internasional malalui sanggar tari tu.

#### Penghargaan
Gusmiati dianggok barasia manciptaan dan maraiah panghargaan di Pekan Tari Rakyat Indonesia pado taun 1978. Inyo pun alah acok manampilan karyanya di lua nagari, di Lausanne, Swiss, pado taun 1980, jo di "Asia Festival of Theatre, Dance and Martial Art" di Calcutta, India, pado taun 1987. Pado taun 1991 inyo mandapek panghargaan "Bessies Award" dari New York Dance and Performance. Sanggar tari Gumarang Sakti nan didiriannyo pado taun 1982 manjadi satu-satunyo wakia Asia di dalam acara tari Internationalis Tanz Festival ke-6 di Jerman pado bulan Juni taun 1994. Festival iko dialek untuak mamparingati 100 taun lahianyo ari modern.
 
Gusmiati banyak bajaso jo tari Minangkabau, dalam karya-karyanyo indak paranah maninggaan identitas Minangkabau. Gusmiati Suid manjadi tunggak pangambangan budayo alam Minangkabau.

## Referensi

## Pranala luar

* 
*
Soleram

**Soleram** atau **Suliram** (disabuik **Soreram** atau **Suriram** juo) adolah lagu daerah nan barasa dari Riau, Indonesia. Isi lagunyo tarutamo mancaritoan tantang cinto jo parsahabatan. Lirik lagu Soleram cukuik pendek, mandayu-dayu, merdu, jo mudah diingek. Iramanyo nan lambek jo damai mambuek pandanganyo maraso nyaman jo dapek lalok capek. Indak hanyo urang Indonesia, lagu daerah Soleram iko banyak pulo digemari dek warga asiang nan maanggapnyo sabagai lagu pangantar lalok. Bahkan lagu iko pernah manjadi polemik jo perdebatan antaro Indonesia jo nagaro tetangganya, Malaysia dek diklaim sabagai lagu milik Malaysia.

Lagu Soleram marupoan lagu pangantar lalok nan barisi pasan nan nio disampaian dek urang gaek kapada anak-anaknyo manjalang lalok, di antaronya pasan untuak manjago kehormatannya, pasan untuak manjago harago dirinyo, jo pasan untuak mampatahankan malu sabagai budayonyo.  Salain itu, Soleram mampunyo lirik nan mandidiak anak-anak untuak sanantiaso manyambung tali dunsanak jo maindari parpacahan antargolongan. Lagu Soleram ditutuik jo pasan bia malastarian budaya nan mancaminkan identitas bangso Indonesia.

## Lirik
Lirik lagu Soleram adolah sabagai berikut:

Ado versi lain lirik Soleram nan dibawokan dek grup penyanyi cilik Trio Kwek Kwek taun 1990-an sabagai berikut:

## Referensi
Kota Yogyakarta

**Kota Yogyakarta** (Hanacaraka: , ) adolah ibu kota jo pusek pamarintahan Daerah Istimewa Yogyakarta, Indonesia. Kota Yogyakarta adolah kadiaman untuak Sultan Hamengkubuwana jo Adipati Paku Alam. Kota Yogyakarta marupokan salah satu kota paliang gadang di Indonesia jo kota paliang gadang kaampek di wilayah Pulau Jawa bagian selatan sasudah Bandung, Malang, jo Surakarta manuruik jumlah panduduak.

Salah satu kecamatan di Yogyakarta, iyolah Kotagede panah manjadi pusek Kasultanan Mataram antaro kurun taun 1575–1640. Keraton (Istano) nan masih bafungsi dalam arati nan sabananyo adolah Keraton Ngayogyakarta jo Puro Paku Alaman, nan marupokan pacahan dari Kasultanan Mataram.

## Rujuakan
Juli 2019

## Kajadian
### 24 Juli

*Dalam **[[Galombang angek Eropa Juli 2019|galombang angek Eropa]]**, rekor suhu tarangek nasional tacataik di Jerman, Belgia, Balando, Luxemburg, jo Baritania Rayo. (''Deutscher Wetterdienst''), (''The Guardian'')
*Theresa May digantian **[[Boris Johnson]]** sabagai Pardano Mantari Baritania Rayo. (''The Guardian'')

### 25 Juli
*Presiden Tunisia **[[Beji Caid Essebsi]]** maningga di umua 92 taun. (Associated Press), (BBC News) 

### 28 Juli
*Dalam dunia pacu karetangin, Egan Bernal *(gambar)* dari Kolombia manjadi urang Amerika Latin partamo nan mamanangi **[[Tour de France 2019|Tour de France]]**. (BBC)
Baralek

**Baralek** marupoan rangkaian adaik untuak marayoan paniakahan, pakawinan, atau managak pangulu. Biaso juo mambangun rumah jo lain sabagainyo. Namun, Baralek ko labiah dikana jo acara marayoan panikahan. Di darek jo di rantau punyo caro masiang-masiang dalam palasaksananyo, tapi pado umumnyo salalu marujuak kapado syarak.

## Acara Adaik  Baralek (Panikahan)
**maresek**

Pado baralek mulonyo pihak anak daro mandatangi pihak calon marapulai disabuik jo maresek. Ado pulo nan manyabuik marisiak, maresek, atau marosok sasuai jo dialek daerah masiang-masiang. Namun, arati jo maknanyo samo iyolah kunjuangan paramo. Biasonyo proses iko dilaksanakan sacaro rasio jo sangaik elok-elok, antaro pihak kaluargo nan diwakilan dek mamak dari pihak padusi jo mamak dari pihak laki-laki supayo ndak tajadi salah paham jiko diantaro calon atau kaluarga calon ado nan indak katuju. Proses pancarian kato supakaik dalam panjodohan balaku samo di sado suku Minangkabau, baik nan tingga di ranah maupun di rantau. Apobilo saurang anak padusi nan alah cukuik usia jo saaiknyo mambina rumah tanggo surang, pado saaik itu urang gaeknyo akan barundiang jo mamak untuak mancarian jodoh bagi anak padusi tasabuik.
Tour de France

***Tour de France*** (bahaso Parancih untuak *Tur Parancih*) adolah kajuaroan pacu kareta angin paliang katuju di dunia. Kajuaroan ko marupokan pacu jalanan jarak jauah untuak pamacu kareta angin profesional nan diadokan sapanjang tigo pakan pado bulan Juli di Parancih. *Tour de France* diadokan satiok taun sajak taun 1903, namun panah baranti wakatu Parang Dunia I dan II.

*Tour de France*, basamo jo *[[Giro d'Italia]]* sarato *[[Vuelta a España]]* adolah tigo *Grand Tour* dalam pacu kareta angin. Pamanang tabanyak kajuaroan ko iolah Lance Armstrong (7 kali).

## Daftar juaro umum

## Catatan

## Pautan lua

*     Situs rasmi Tour de France
*  Evolusi Tour de France
Pudua listrik Jawa 2019

Pado tanggal 4 Agustus 2019 pukua 11:50 WIB sajumlah wilayah di Jawa Barat dan sakitarnyo maalami pudua listrik. Pudua listrik ko manjadi viral di Twitter.

## Wilayah
Wilayah nan pudua di antaronyo Jakarta, Banten, Jawa Barat, inggo Jawa Tangah. Di Jawa Barat, wilayah nan takanai pamadaman listrik adolah Bandung, Bekasi, Cianjur, Cimahi, Cirebon, Garut, Karawang, Purwakarta, Majalaya, Sumedang, Tasikmalaya, Depok,  Gunuang Putri, Sukabumi, dan Bogor. Di Banten, wilayah nan takanai dampak adolah Cilegon.

## Panyabab
Perusahaan Listrik Negara (PLN) mulonyo manyabuik alasan pamadaman adolah gangguan pado gas turbin 1 sampai 6 di PLTU Suralaya dan gangguan lainnyo di Pambangkik Listrik Tanago Gas Turbin Cilegon. PLN kudian maralat alasannyo jo manyabuik gangguan pado sisi transmisi Ungaran jo Pemalang 500 kV nan barujuang pado transfer energi dari timur ka barat maalami kagagalan. PLN manyatokan pamintaan maaf takaik hal ko.

## Akibaik
Saluruah pajalanan KRL Commuter Line, KRL Palabuahan udaro jo Kareta api Jarak Jauah (KAJJ) dilaporan taranti sabagai dampak dari mati listrik. MRT Jakarta juo takanai imbasnyo di ma ampek pajalanan taranti dan panompang alah dievakuasi.

Di bidang telekomunikasi, jaringan telepon juo maalami gangguan. Jaringan nan taganggu mancakuik Telkomsel, Indosat, XL Axiata, 3, dan Smartfren.

Lampu lalu linteh juo dilaporan pudua di babarapo kawasan.

Tagar #MatiLampu bajayo mamuncaki topik tarangek saluruah dunia Twitter jo sakitar 9.873 kicauan. Tagar lainnyo nan dikicaukan tamasuak #MatiListrik, #ListrikPadam, dan #Blackout. Warganet juo mambandiangan tagar #MatiLampu jo video Ria Ricis bajudul *Saya Pamit*.

## Caliak pulo
* Pudua lampu Jawa–Bali 2005

## Rujuakan
Agustus 2019

## Kajadian

### 4 Agustus

* Sajumlah daerah di Jawa maalami **[[Pudua lampu Jawa 2019|pudua lampu]]** sarantak. (CNN Indonesia) (Detik)

### 5 Agustus

* India mancabuik **[[Pasal 370 Konstitusi India|status istimewa]]** untuak Kashmir. (''The New York Times'')

### 19 Agustus

* **[[Unjuak raso Papua jo Papua Barat 2019|Unjuak raso]]** tajadi di Papua jo Papua Barat. (CNN Indonesia) (Republika)

### 20 Agustus

* Institut Riset Antariksa Nasional Brasil maumumkan basonyo alah mandeteksi labiah dari 74.000 **[[Kabakaran utan Brasil 2019|kabakaran di utan ujan Amazon]]** sajak bulan Januari. (CNBC) (CBC)

### 26 Agustus
* Pamarintah Indonesia mamutuihan ka mambangun **[[ibu kota Indonesia|ibu kota nagara nan baru]]** di wilayah administratif Kabupaten Penajam Paser Utara  & Kabupaten Kutai Kartanegara, Kalimantan Timur. (Detik)
* P. V. Sindhu *(gambar)* mamanangan **[[Kajuaraan Dunia BWF 2019]]**, manjadikannyo urang India partamo nan mamanangan gala Dunia ko. (Indiat Times)
Bungo bangkai

**Bungo bangkai, ambai-ambai,** atau **karubuik** di Minangkabau dapek marujuak pado:

* *[[Amorphophallus titanum]]*, species tanaman nan tanamo pulo sabagai *bungo bangkai raksasa*, nan marupokan bungo indak batangkai paliang gadang di dunia
* *[[Rafflesia]]*, genus nan tamasuak di dalamnyo species *[[Rafflesia arnoldii]]*, bungo tungga paliang gadang di dunia.
Berkas:Dua Bunga Rafflesia arnoldii.jpg|*Rafflesia arnoldii*
Berkas:Titan-arum1web.jpg|*Amorphophallus titanum*
Seremban

**Seremban** (Nogoghi: **Soghomban** atau **Somban**) adolah ibu kota Nagari Sambilan, Malaysia, nan talatak dalam Distrik Seremban. Administrasi kota dijalanan dek Majlis Perbandaran Seremban (ibaraik Dewan Pawakilan Rakyaik Daerah). Kota ko marupokan kota kamba dari Kota Bukittinggi.

## Toponim
Seremban partamo tagak banamo **Sungei Ujong** (atau **Sungai Ujong**), dinamoan manuruik namo sungai nan malinteh. Samantaro panggantian namo manjadi Seremban, namo Sungai Ujong tatap dipatahankan sabagai namo jalan di pabatehan selatan kota (*Jalan Sungai Ujong*).

Kota juo punyo namo lain iyolah "Fu Rong" dalam baso Mandarin atau "Fu Yong" dalam baso Kanton (, aratinyo "bungo kambang sipatu") nan dipakai dek urang Cino.

## Rujuakan
Panjek Pinang

**Panjek pinang** adolah salah satu lomba nan acok diadoan katiko marayoan hari ulang taun Indonesia di bulan Agustus.

## Caro mambuek
Batang pinang nan luruih dibukak kuliknyo. Sasudah kuliknyo dibukak, batangnyo dilumuri jo oli. Pado bagian paliang ateh, digantuangan  hadiah-hadiah nan murah-meriah. Contohnyo embe, baju, kue-kue kariang, sabun, pitih, sampo, dan lain-lain.

## Sijarah
Lomba panjek pinang ko sajak dari panjajahan Balando. Lomba iko diadokan jikok ado acara gadang, contohnyo baralek. Sadangkan nan manjadi pamainnyo adolah urang-urang pribumi. Hadiah nan diparabuikan dek pamain adolah bahan-bahan pokok, contohnyo bareh, gulo, sarato pakaian. Barang-barang nan manjadi hadiah adolah barang-barang nan mewah dek pribumi pado zaman itu. Samantaro urang pribumi basusah payah mamparabuikan hadiah, urang-urang Balando manonton sambia galak-galak. Sampai kini lomba panjek pinang masih diadokan dalam marayoan hari ulang taun Indonesia.

## Rujuakan
Pantai Gadiang

**Pantai Gadiang** (Pantai Gading) adolah sabuah negara di Afrika Barat nan babateh jo Liberia, Guinea, Mali, Burkina Faso, dan Ghana di sabelah barat, utara dan timur sarato jo Teluk Guinea di sebalah selatan. Sabagai salah satu nagaro nan makmur di wilayah tropis Afrika Barat, pakambangan ekonominyo alah taambek dej kakacauan politik nan diakiabaikan dek korupsi jo panolakan reformasi.

Namo nagaro ko acok ditajamahan dalam babagai bahaso, misalnyo *Ivory Coast* dalam bahasa Inggris, *Elfenbeinküste* dalam bahasa Jerman dan *Costa de Marfil* dalam bahasa Spanyol.  Pado bulan Oktober 1985 pamarentah Pantai Gadiang mamohon supayo nagaro iko disabuik demikian dalam kasado bahaso. Manuruik hukum nasional Pantai Gadiang, namo nagaro iko indak buliah ditajamahan dari bahaso Prancis.

## Sajarah

## Geografi

## Politik

### Pambagian administratif

## Ekonomi
Ekonomi Utamo Pantai Gadiang barasa dari agrikultur tarutamo Coklat, di mano Pantai Gadiang marupoan nagaro panghasia jo pangekspor coklat nan gadang di dunia. Pakabunan Coklat di  Nagaro iko sangaik banyak manyerap tanago karajo dari nagaro - nagaro tatanggonyo sarupo Ghana, Liberia, Sierra Leone, Guinea, Senegal, Guinea - Bissau, Cape Verde, Nigeria, Benin, dan Togo. Salain Coklat, hasia utamo patanian di Pantai Gadiang adolah Kopi, Gatah, Tabu, Karambia, jo Sawit.

## Demografi

## Budayo

## Pranala lua

* Situs Kepresidenan
*  Situs Kedubes Pantai Gading di Jepang 

## Rujuakan

## Bacoan labiah lanjuik

*
Kiva (organisasi)

**Kiva** ( biasonyo dikana samo namo website nyo Kiva.org ). Organisasi nan indak mancari labo. Mambuliahan urang untuak maminjam pitih lewat internet untuak pangusaho randah jo anak sakolah labiah di 80 negara. Misi nyo mangambangkan kauangan untuak manolong komunitas nan kurang bakambang.

Samanjak 2005, Kiva manguluakan dana labiah dari 1.6 juta pinjaman. Totalnyo mancapai 1.33 juta dolar amerika, jo pangambalian 96 sampai 97 persen. Hampiang 1.8 juta paminjam di saluruah dunia nan manggunakan Kiva ko.

Kiva mangandalkan rakannyo dilapangan untuak mangalola pinjaman. Rakan lapangannyo dapek barupo usaho mikro, dampak sosial bisnis , sakola atau organisasi indak balabo.  Kiva mamasuakkan carito satiok urang nan mambutuahkan pinjaman hutang karano paminjam nyo dapek mahubuangi pangusaho di satiok lapisan masyarakat

Kiva itu surang indak maambiak bungo ateh pinjaman itu dan paagiah pinjaman indak maelo bungo ateh pinjaman itu. Kiva didukuang jo hibah, pinjaman dan donasi dari pangguno nyo, karajosamo, jo institusi nasional. Kapalo cabang kiva di San Fransisco, California.

Kiva didrian pado Oktober 2005 dek Matt Flannery jo jessica jackley. kaduo urang ko tartarik di usaho mikro pado taun 2003 tainspirasi jo dosen nan maagiah materi Grameen Banks's , Muhammad Yunus dI Stanford business school. Jesicca karajo di sinan dan maajak Matt Flannery untuak manghadiri presentasi; iko pertamo kalinyo Flannery mandanga bisnis mikro, tapi sabananyo itu baguno sabagai ajakan dari jackley. Satalah itu karajo sabagai konsultan untuak parushaaan lokal nan indak balabo, inyo karajo untuak manolong mandirikan usaho ketek di Afrika Timur. Samantaro Jackley manguanjungi Afrika, Flannery jo jackley manggunokan wakatu untuak mawawancaroi pangusaho manganai masalah nan dihadopi  katiko mamulai usaho jo manamukan kurangnyo mancari modal awal adolah tema nan umum. Satalah baliak dari Afrika mareka mancubo mangambangkan rancana nyo untuak proyek bisni usaho mikro nan tumbuah jadi Kiva nan bararti "parsatuan" di dalam bahaso swahili

Bulan April 2005, kiva partamo kali maminjam jo total pitih 3.500 dolar amerika dan

## Rujuakan
Maimun Zubair

**[[Ulama|Kyai]] [[Haji]] Maimun Zubair,** kadang ditulih manggunoan ejaan lamo **Maimoen Zoebair**, (), atau akrab dipanggia **Mbah Moen**, adolah saurang ulama jo politikus Indonesia. Baliau Pangasuah Pondok Pesantren Al-Anwar Sarang, Rembang jo manjabaik sabagai  Katuo Majelis Syariah Partai Persatuan Pembangunan hinggo baliau wafat. Baliau panah manjadi anggota DPRD Kabupaten Rembang salamo 7 taun. Satalah barakhianyo maso tugas, baliau mulai bakonsentrasi mauruih pondok pesantrennyo. Tapi ruponyo tanago jo pikiran baliau masih dibutuahan dek nagara sahinggo baliau diangkek manjadi anggota MPR RI utusan Jawa Tangah salamo tigo periode.

## Wafat
Mbah Moen wafat satalah mangarajoan salat Subuh, pado pukua 04.30 wakatu satampek di rumah sakit An-Nur Makkah. Indak ado gejala baliau sakik karano malam sabalunnyo baliau manarimo kunjuangan Duta Basa Indonesia untuak Arab Saudi, Dr. Agus Maftuh Abegebriel.

Mbah Moen dimakaman di Ma'la, Mekkah. Makamnyo badakekan jo makam guru baliau, Sayid Alawi al-Maliki al-Hasani jo makam bini Rasulullah saw, Sayyidah Khadijah.

## Rujuakan

## Pautan lua

*  Sowan ke KH Maimun Zubair Elite PPP Laporkan Pemberentian SDA 
*  Maimun Zubair: SDA Dipilih Muktamar Pemberhentian oleh Muktamar
*  Cuma Jokowi Yang Diizinkan di Kamar Maimun Zubair
*  Sekjen PPP: Fatwa KH Maimun Zubair, Partai Tetap di Prabowo
*Video Mbah Moen Lantunkan Kalimat Talbiyah Bikin Merinding
*Inilah Makam Mbah Moen di Pemakaman Tertua Ma'la Makkah
Nagasaki

**Nagasaki**  (長崎市; -shi) adolah ibu kota jo kota tagadang di Prefektur Nagasaki nan taletak di pasisia sabalah barat dayo Kyushu, Japang. Lokasi geografisnyo adolah 32°44′ LU 129°52′ BT. Nagasaki adolah pusek pangaruah Eropa di Japang pado zaman patangahan. Kota Nagasaki nan marupoan kota palabuahan di Japang marupoan kota nan indak taisolasi pado wakatu  Japang manarapan politik Isolasi (sakkoku). Pangaruah Eropa juo sabana nampak jo pesatnyo pakembangan agamo Kristen di kota Nagasaki pado zaman tasabuik jo banyaknya paninggalan basajarah barupo bangunan-bangunan Gareja nan masih tarawat hinggo saaik iko jo dijadian sabagai objek wisata.

Kota Nagasaki juo marupoan kota kaduo di mano bom atom dijatuahan dek Amerika Sarikat pado Parang Dunia II. Di kota iko juo dibangun Museum Bom Atom Nagasaki (Nagasaki Genbaku Shiryoukan) sabagai lambang paringatan bagi bangso Japang jo saluruah pangunjuang akan bahayo jo pandaritaan akibaik bom atom nan diladakan di kota tasabuik.

Nagasaki taletak di ujuang taluak nan panjang nan mambantuak palabuahan alami tabaiak di pulau selatan Jeaang Kyushu. Kawasan padagangan utamo jo wilayah pamukiman di kota iko taletak di dataran ketek dakek ujuang taluak. Duo batang aia nan dibealah dek sabuah gunuang mambantuk duo lambah utamo di mano kota iko talatak. Wilayah pusek kota iko dibatehi dek "terrain" indak labiah dari 4 mil pasegi dari total sakitar 35 mil pasegi kota iko sacaro kasaluruahan.

Pado 2003, kota iko mampunyoi populasi sabanyak 418.901 jiwa jo kapadekan panduduak 1.736,74 urang per km&sup2;. Laweh wilayah totalnyo adolah 406,35&nbsp;km jo laweh kota surang bajumlah 241,20&nbsp;km².

## Kota kamba

*  Saint Paul, Minnesota, Amerika Serikat (1955) (Kota kamba tatuo di Japang)
*  Santos, Brasil (1972)
*  Porto, Portugih (1978)
*  Middelburg, Belanda (1978)
*  Fuzhou, Republik Rakyat Tiongkok (1980)
*  Vaux-sur-Aure, Parancih (2005)

## Caliak pulo
* Gunkanjima
* Pangaboman Hiroshima jo Nagasaki

## Pranala lua

*  Situs rasmi 
*  The Nagasaki Atomic Bomb Museum
Laksamana

**Laksamana** adolah kalompok pangkek perwira tinggi di TNI Angkatan Lauik. Panggunoan istilah iko samo halnyo pado maso Sultan Iskandar Muda (1593-1636) di Kasultanan Aceh nan mamiliki saurang panglima angkatan lauik padusi banamo Laksamana Malahayati. Hang Tuah dihikayatkan dalam sastra Malayu manjadi saurang laksamana di Karajaan Malaka pado abad ka-14.

## Etimologi
Namo *Laksamana* barasa dari tokoh Laksmana dalam kisah Ramayana, nan populer di Asia Tenggara. Gala Laksamana konon dianugerahan kapado Hang Tuah, nan manuruik Sajarah Melayu marupoan panglimo lauik tatinggi Malaka. Gala iko kamudian digunoan dek panaruih Hang Tuah sabagai panglimo lauik di Kasultanan Malaka, jo di Kasultanan Johor-Riau. Dengan demikian, istilah Laksamana kamudian digunoan untuak mangacu pangkek panglimo lauik tatinggi sacaro umum.

## Angkatan Lauik Indonesia
Di TNI Angkatan Lauik, **Laksamana** marupoan janjang kapangkekan tatinggi, satara jo Jenderal di TNI Angkatan Daraik atau Marsekal di TNI Angkatan Udaro. Panyandang pangkek iko mamakai tando pangkek jo bintang ampek di pundak.

### Tingkatan pangkek

## Pamacik Pangkek
Dalam sajarah TNI Angkatan Laut, banyak Perwira TNI Angkatan Laut nan diagiah kahormatan untuak manggunoan pangkek ini. Diantaronyo:

* Laksamana Achmad Sutjipto
* Laksamana Ade Supandi
* Laksamana Agus Suhartono
* Laksamana Arief Koeshariadi
* Laksamana Bernard Kent Sondakh
* Laksamana Indroko Sastrowiryono
* Laksamana Mohamad Romly
* Laksamana Moeljadi
* Laksamana Muhamad Arifin
* Laksamana Raden Soebono
* Laksamana Rudolf Kasenda
* Laksamana Slamet Soebijanto
* Laksamana Soeparno
* Laksamana Sudomo
* Laksamana Sumardjono
* Laksamana Siwi Sukma Adji
* Laksamana Tanto Kuswanto
* Laksamana Tedjo Edhy Purdijatno
* Laksamana Waloejo Soegito
* Laksamana Widodo Adi Sutjipto

## Caliak pulo
* Tando Kapangkekan TNI
* Tanda Kapangkekan TNI Angkatan Lauik
Mehmed VI

**Mehmed VI** (bahaso Turki Utsmaniyah: محمد السادس *Meḥmed-i sâdis*, وحيد الدين‎ *Vahideddin*), namo asli **Mehmed Vahdettin** atau **Mehmed Vahideddin**, (14 Januari 1861 – 16 Mei 1926) iolah sultan ka-36 Kasultanan Utsmaniyah, manjabat dari 4 Juli 1918 sampai 1 November 1922 dari saudaronyo nan manjabat tadahulu, Mehmed V (2 Nopember 1844 – 3 Juli 1918) nan adolah sultan ka-35 Kesultanan Utsmaniyah.

## Biografi
Mehmed VI lahia di Istana Dolmabahçe, di Konstantinopel.

### Mamarintah
Perang Dunia Pertama adolah bancano bagi Kakaisaran Ottoman. Pasukan Inggirih jo sakutu alah manaklukkan Baghdad, Damaskus, jo Yerusalem salamo parang jo sabagian gadang Kakaisaran Ottoman dibagi di antaro sakutu Eropa. Pado konferensi San Remo pado bulan April 1920, Parancih diagiahan mandat ateh Suriah jo Inggirih diagiahan ciek ateh Palestina jo Mesopotamia. Pado 10 Agustus 1920, pawakilan Mehmed manandotangani Pajanjian Sevres, nan mangakui mandat jo mangakui Hijaz sabagai nagara mardeka.

Nasionalis Turki manolak panyalasaian dek ampek penandotangan Sultan. Sabuah pamarintahan baru, Majelis Agung Nasional Turki, di bawah kapamimpinan Mustafa Kemal (Atatürk) dibantuak pado 23 April 1920, di Ankara (wakatu itu dikana sabagai Angora). Pamarintah baru mangecam pamarintahan Mehmed VI jo komando Süleyman Şefik Pasha nan batangguang jawek ateh tantara nan ditugasan untuak mamarangi parang saudaro untuak kakaisaran (Kuvâ-i İnzibâtiyye), sabagai hasianyo konstitusi samantaro dirancang.

### Pangasiangan jo kamatian

Majelis Agung Nasional Turki manghapuihan Kasultanan pado 1 November 1922, jo Mehmed VI diusia dari Konstantinopel. Maninggaan kapa parang Inggris *[[HMS Malaya|Malaya]]* pado tanggal 17 November, inyo pai ka pangasiangan di Malta; Mehmed kamudian tingga di Riviera Italia.

Pado 19 November 1922, sepupu jo pawarih partamo Mehmed, Abdul Mejid Efendi tapiliah sabagai Khalifah, manjadi kapalo baru Kakaisaran Ottoman sabagai Abdul Mejid II sabalun Khilafah dihapuihan dek Majelis Agung Nasional Turki pado taun 1924.

Mehmed maningga pado 16 Mai 1926 di Sanremo, Italia, jo dimakaman di Musajik Tekkiye Sultan Suleiman nan Agung di Damaskus.

## Referensi
Frederick de Houtman

**Frederick de Houtman** (Gouda, 1571 — Alkmaar, 21 Oktober 1627) adolah saurang panjalajah Balando nan balayar sapanjang pantai barat Australia dalam pajalanan manuju Sunda Kalapa.

Inyo mambantu sasamo navigator Balando, Pieter Dirkszoon Keyser dalam pangamatan astronomi salamo ekspedisi partamonyo ka Hindia Timua salamo 1595—1597.

Pado ekspedisi-ekspedisi barikuiknyo, inyo manambahan labiah lanjuik daftar bintang-bintang nan alah dicaliak dek Keyser. Mereka diakui sabagai panamu 12 rasi di bawah iko.

Dia adolah kakak dari Cornelis de Houtman nan tabunuah pado ekspedisi kaduonyo pado 1599. Frederick dipanjaroan dek Sultan Aceh, tatapi mamanfaatan wakatu duo taun di penjara jo baraja bahaso Malayu lokal jo mangarajoan pangamatan astronomis.

Pado 1603, satalah kapulangannyo ka Balando, Frederick manabikan pangamatan bintangnyo pado lampiran kamuih bahaso Malayu jo Madagaskar (*Spraeck ende woordboeck inde Maleysche ende Madagaskarsche talen*) buatannyo.

Pado taun 1619 inyo nan barado di kapa VOC, *Dordrecht*, jo Jacob d'Edel, di kapal VOC lainnya, *Amsterdam*, mancaliak daratan di pantai Australia dakek Perth kini, nan mareka  sabuik *D'Edelsland*. Sasudah balayar sapanjang pantai ka utara, inyo manamui dan mailak sakalmpok beting, nan kamudian disabuik sabagai Houtman Abrolhos. Houtman lalu mambuek pandaratan di daerah nan dikana sabagai *Eendrachtsland* nan sabalunnyo alah ditamuan dek panjalajah Dirck Hartog.
Afonso de Albuquerque

**Afonso de Albuquerque, Adipati Goa** (;  1453 – 16 December 1515) (dieja juo **Aphonso** atau **Alfonso**) adolah saurang palauik Portugih takenal nan baparan dalam pambantuakan Pamarintahan Kolonial Portugih di Asia.

## Awa hiduik
Lahia di Alhandra pado taun 1453, di dakek kota Lisbon, Portugal, inyo pado ciek maso dikana sabagai *The Great*, *The Caesar of the East* jo sabagai *The Portuguese Mars*. Ayahnyo, Gonçalo de Albuquerque, Panguaso Vila Verde dos Francos (nan manikah jo Leonor de Menezes) mamacik posisi nan cukuik pantiang di pamarintahan. Dari ayahnyo pulo inyo mampunyoi hubuangan darah / katurunan jo kaluarga karajaan Portugih. Inyo mandapekan pandidikan dalam bidang matimatika jo Latin Klasik pado maso kakuasaan Afonso V dari Portugal, jo satalah wafatnyo bangsawan itu, inyo bantuaknyo bakarajo di Arzila, Maroko untuak babarapo saat. Pado saaik inyo babaliak inyo ditunjuak sabagai *estribeiro-mor* (kapalo panasihat) untuak João II dari Portugal.

## Referensi
Etika Organisasi

Organisasi mapunyoi arti sabagai sarana untuak bakumpua sakalompok urang nan saliang bakarajo samo sacara rapi jo taarah untuak mancapai tujuan tartantu. Manuruik buku Sosiologi SMU (J. Murdiyamoko dan C. Handayani) dapek diartian jo suatu sisttem sosial untuak arti basamo, daftar anggota nyato, kagiatan  nan jaleh dan aturan nan mangatur jiko nio bapindah karajo. Tujuan dari organisasi tabagi manjadi tigo jangko panjang, jangko managah, jo jangko pendek.

Sadangkan arti dari etika adoalah suatu parangai nan manunjuakan katarsediaan dan kesanggupan sacaro sadar untuak mamatuhi paraturan dan aturan nan balaku dalam sakalompok masyrarakaik atau suatu organisasi. Jiko digabuangan mako dapek dikecekan bahwa etika organisasi adoalah saparangkaik nilai nan dilaksanakan dek setiok urang anggota.

## Rujuakan
Panggang geleng

**Panggang geleng** adolah ikan gambolo nan diolah Urang Sibolga. Asa mulo panamoan ikan panggang geleng barasa dari kato *giliang* nan aratinyo "dialuihan". Adopulo carito lain nan baredar di masyarakaik baso namo panggang geleng barasa dari proses pambuekannyo nan samustinyo dimasak jo caro digoreng. Tapi dek masyarakaik, mulonyo nio dipanggang. Ruponyo dek urang lain nan mancaliak hal itu manggeleang, dek ikan ko sabananyo indak dapek dipanggang tapi musti digoreng.

Caro mamasak ikan panggang geleng ko adolah jo mangaluakan sagalo isi dagiang dalam paruik ikan, lalu ditambaan jo kantang nan digoreng. Sadioan karambia jo bumbu-bumbu lalu disatuan kasadonyo untuak digiliang. Sasudah sagalonyo manyatu bahan nan alah bagiliang tadi dimasuakan ka dalam ikan nan alah bakaluan isi paruiknyo tadi. Lalu ikan siap digoreng dan disajian untuak kawan nasi.

## Bahan
Ado babarapo bahan nan musti disadioan untuak mambuek panggang geleng ko, di antaronyo:

* Ikan gambolo
* Kantang
* Bawang sirah 
* Bawang putiah
* Saladari
* Daun bawang
* Kaldu bubuek
* Marica
* Garam
* Talua
* Minyak

## Langkah mambuek
Ikan nan ka dimasak dibarasiahan, lalu bapisahan dagiang dari tulang, duri, jo kuliknyo. Dagiang ikan dicampuaan jo kantang sarato bumbu-bumbu lainnyo. Kudian ditumbuah inggo lumek sarupo adonan paragede. Salapeh itu masuakan adonan dalam kulik ikan tadi inggo tampak cando ikan gapuak, dari ujuang ikua sampai kapalo ika. Talua tadi lalu dikocok dan dilumuran ka ikan tadi. Kudian goreng ikan tadi inggo masak dan siap disajian.

## Rujuakan
Blefaritis

**Blefaritis** marupokan infeksi pado kalopak mato, sirah, iritasi, kulik nan basisiak. Blefaritis dapek manyababan raso tabaka jo raso indak nyaman pado mato, lalu ado serpihan jo karak pado bulu mato. Kondisi ko umum tajadi dan acok barulang, dan takaik jo kamunculan ketombe pado kulik atau eksem. Blefaritis nan parah dapek manyababan tukak pado bagian kornea. Panggunoan produk shampoo anti-ketombe dapek maringanan blefaritis.

## Klasifikasi
Blefaritis tabagi ateh duo jinih:
* Anterior: tajadi di lua tapi muko kalopak mato tampek bulu mato malakek.
* Posterior: tajadi di bagian dalam kalopak mato dakek jo bola mato.

## Panyabab
* Anterior: bakteri Gram positif *[[Staphylococcus aureus]]* atau ketombe pado kulik sakaliliang mato jo alis mato. Blefaritis anterior dapek juo dek alergi.
* Posterior: Produksi minyak nan indak bakantuan sainggo manjadi tampek iduik bakteri.

## Terapi
Baragam caro buliah dipakai supayo sanang dari blefaritis:
* Kompres jo aia angek pado area sakaliliang mato, diikuti jo manggusuak jo aia nan alah dicampua jo shampoo bayi.
* Mambuek aia mato buatan untuak lubrikasi area sakaliliang mato.
* Mamakai shampoo anti-ketombe pado area sakaliliang mato.

## Rujuakan